આ કવર સ્ટોરીનો સાર અને શીખ માત્ર એટલી જ કે સોશિયલ મીડિયા અને અખબારોનાં સમાચારો અને ઉશ્કેરણીજનક માહિતીનો પ્રચાર-પ્રસાર દૂષણને દૂર કરવાની જવાબદારી એ દરેક વ્યક્તિની છે. વિશેષ કરીને સોશિયલ મીડિયામાં વધુ સક્રિય રહેતી આજની યુવા પેઢી આ પડકાર ઝીલે તો ઘણે અંશે સુધાર આવે. સૌ નાગરિકોને નમ્ર અપીલ કે, સાચા-ખોટા સમાચાર વચ્ચેનો ભેદ પારખો અને આ અંગે સમાજમાં જાગૃતિ લાવો. હા આ ભેદ પારખવો થોડો મુશ્કેલ જરૂર છે પરંતુ તેના કરતાં અનેકગણો વધારે જરૂરી પણ છે, કારણ કે વાત હવે દેશની એકતા અને અખંડિતતા ઉપર આવી ગઈ છે ત્યારે યુવા પેઢીની થોડીઅમથી સાવધાની અને જાગૃતિ દેશ સામેનાં સંભવિત ખતરા સામે અંક શસ્ત્ર સમાન સાબિત થઈ શકે છે.